**RADNI ODGOJ (D.V.)**

OPIS AKTIVNOSTI: Oblikovati plastelinom „kobasicu“.

ZADATAK: Dati učeniku plastelin. Zamoliti ga da otrgne komad. Zatim ga zamoliti da ga dlanom valja kako bi napravio „kobasicu“. Po potrebi mu demonstrirati radnju ili voditi ruku.

Primjer izvođenja aktivnosti – oblikovanje „kobasice“ od plastelina:



\*Napomena: veličina valjka ne mora odgovarati veličini u primjeru.

**KOMUNIKACIJA (D.V.)**

OPIS AKTIVNOSTI: Pratiti dvostruku uputu za vrijeme boravka vani (u manje strukturiranim situacijama).

ZADATAK: Odvesti učenika u šetnju, ili na dvorište. Ako se pojavi potreba, dati mu sljedeću uputu:

„Uzmi maramicu i obriši nos.“

Ili:

„Skini jaknu i dodaj mi je.“

Po potrebi ga riječima ili fizički (vođenjem) voditi kroz aktivnost.

**LIKOVNA KREATIVNOST (D.V.)**

OPIS AKTIVNOSTI: Odabrati likovnu tehniku kojom se želi služiti.

ZADATAK: Staviti pred učenika nekoliko različitih likovnih materijala (npr. vodene bojice, drvene bojice i plastelin). Zamoliti ga da odabere onu koju najviše voli. Kad to učini, bojati ili oblikovati zajedno s njim.

Nije potrebno dovršiti rad, važno je samo da učenik samostalno odabere likovnu tehniku.